‘अकथ कहानी प्रेम की : कबीर की कविता और उनका समय’ के यशस्वी आलोचक प्रो पुरुषोत्तम अग्रवाल के यात्रा-आख्यान ‘हिंदी सराय: अस्त्राखान वाया येरेवान’ का विमोचन कल शाम इण्डिया इंटरनेशनल सेंटर, नई दिल्ली में संपन्न हुआ. राजकमल प्रकाशन, नई दिल्ली से प्रकाशित इस पुस्तक का लोकार्पण अंतर्राष्ट्रीय सांस्कृतिक सम्बन्ध परिषद् के अध्यक्ष डॉ. कर्ण सिंह ने किया. राज्य सभा सदस्य देवी प्रसाद त्रिपाठी, जनसत्ता के संपादक ओम थानवी एवं मन्नू मित्तल ने पुस्तक पर अपने विचार व्यक्त किये. युवा आलोचक रवींद्र त्रिपाठी ने कार्यक्रम का सञ्चालन किया.